Alaquàs, Aldaia i Xirivella celebren la III Marxa reivindicativa per un carril bici a l'Avinguda del Cid
17/09/2018

# Alaquàs, Aldaia i Xirivella celebren la III Marxa reivindicativa per un carril bici a l'Avinguda del Cid

*   17/09/2018
*   [Mobilitat](/categoria/31/0/mobilitat)
*   [Imprimir](#)
*   Compartir
*    https://www.alaquas.org/documento.asp?id\_do=17010

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17010%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%2C%20Aldaia%20i%20Xirivella%20celebren%20la%20III%20Marxa%20reivindicativa%20per%20un%20carril%20bici%20a%20l%27Avinguda%20del%20Cid)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17010/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/17010/18092018aaaaaaaaaa_Form_4.jpg)](https://www.alaquas.org/ficheros/documentos/2018/2/17010/18092018aaaaaaaaaa_Form_10.jpg "<a href='https://www.alaquas.org/ficheros/documentos/2018/2/17010/18092018aaaaaaaaaa_Form_10.jpg' target=_blank><i class='fa fa-external-link' aria-hidden='true'></i>.Alaquàs, Aldaia i Xirivella celebren la III Marxa reivindicativa per un carril bici a l'Avinguda del Cid</a>")

La cita té com a objectiu reivindicar una connexió segura amb la xarxa de carrils bici de la ciutat de València

Un any més, els Ajuntaments d’Alaquàs, Aldaia i Xirivella celebren el diumenge 23 de setembre la tercera edició de la marxa reivindicativa amb bicicletes. Una cita que té l'objectiu de reivindicar la creació d'un carril bici a l'Avinguda del Cid que facilite la comunicació dels municipis amb la ciutat de València.

La iniciativa forma part de les diverses activitats programades per a la Setmana Europea de la Mobilitat, amb la col•laboració i participació de diferents col•lectius com la Plataforma pel Transport Públic de l'Horta Sud, el Col•lectiu Soterranya i empreses del sector com Movus.

La marxa de bicicletes començarà a les 11:00 h del matí a la porta dels respectius Ajuntaments participants. D'aquesta manera i una vegada reunits, la comitiva es desplaçarà fins a la ciutat administrativa 9 d'octubre de València, per ser el punt de connexió d’aquestos municipis amb la xarxa de carrils bici de València. Ara fa un any, es van presentar i inaugurar les bases intermodals que possibiliten la compatibilitat dels sistemes de bicicleta pública de l’àrea metropolitana amb Valenbisi.

L’Alcaldessa d'Alaquàs Elvira García Campos ha manifestat que a «Alaquàs, Aldaia i Xirivella tenim un problema comú en matèria de transports que requereix una solució conjunta. L'activitat que farem és una reivindicació sentida i necessària. Estem treballant per poder entrar a la ciutat de València d'una manera més segura i mediambientalment més respectable». 

En aquesta mateixa línia, la regidora de Transports i Mobilitat Diana Muñoz ha reivindicat la necessitat tant d’aquest carril bici com la del sistema públic de transports: el metro i la millora d’autobusos.

A més de la marxa conjunta, per celebrar la Setmana Europea de la Mobilitat 2018,  l’Ajuntament d’Alaquàs posarà en marxa activitats com la que tindrà lloc el proper 28 de setembre. Durant tot el dia es podrà pujar de manera gratuïta a les línies de Fernanbús. Els bitllets es podran aconseguir als comerços associats: Comerciants Associats d’Alaquàs (CAdA), Associació d’Hostalers i Restauradors d’Alaquàs (AHORA) i al Mercat Municipal d’Alaquàs, on se’ls entregarà un passe que donarà dret a fer un trajecte i el qual s’haurà d’entregar al conductor per canviar-lo pel bitllet.

El diumenge dia 30 de setembre tindrà lloc, un any més, l’activitat “Movem Alaquàs, puja’t a la bici”. Una marxa ciclista amb un recorregut guiat de 7,5 quilòmetres completament urbà i que passarà per tots els carrers que conformen la xarxa ciclable d’Alaquàs. Amb activitats paral·leles i sorpreses per als participants. 

Tota la informació complementària a aquestes activitats s’anirà ampliant.